stanford-oval/wikipedia huggingface dataset:
รายชื่อพระธาตุเจดีย์
พระบรมธาตุและพระธาตุในภาคอีสาน > จังหวัดศรีสะเกษ

พระธาตุเรืองรอง (บรรจุพระบรมสารีริกธาตุ) บ้านสร้างเรือง  ตำบลหญ้าปล้อง อำเภอเมืองศรีสะเกษ
พระธาตุปราสาทโบราณองค์ที่หนึ่ง (ปราสาทห้วยทับทัน) วัดปราสาทพนาราม ตำบลปราสาท อำเภอห้วยทับทัน
พระธาตุปราสาทโบราณองค์ที่สอง (ปราสาทห้วยทับทัน) วัดปราสาทพนาราม ตำบลปราสาท อำเภอห้วยทับทัน
พระธาตุปราสาทโบราณองค์ที่สาม (ปราสาทห้วยทับทัน) วัดปราสาทพนาราม ตำบลปราสาท อำเภอห้วยทับทัน
พระธาตุสีดา บ้านธาตุเจริญ ตำบลด่าน อำเภอราศีไศล
พระธาตุกู่คันธนาม วัดกู่คันธนาม ตำบลด่าน อำเภอราศีไศล
พระธาตุปราสาทบ้านเมืองจันทร์ (ปรางค์เดี่ยว) วัดเมืองจันทร์ ตำบลเมืองจันทร์ อำเภอเมืองจันทร์
พระธาตุมหาเจดีย์แก้ว วัดป่ามหาเจดีย์แก้ว (วัดล้านขวด) เขตสุขาภิบาล อำเภอขุนหาญ
พระบรมธาตุและพระธาตุในภาคอีสาน > จังหวัดบุรีรัมย์

1.พระมหาธาตุรัตนเจดีย์ศรีบุรีรัมย์ วัดเกาะแก้วธุดงคสถาน (วัดระหาน) ต.บ้านด่าน อ.บ้านด่าน จ.บุรีรัมย์ถาน
พระบรมธาตุและพระธาตุในภาคอีสาน > จังหวัดอุบลราชธานี

1. พระธาตุหนองบัว(เจดีย์พุทธคยาจำลอง) วัดพระธาตุหนองบัว อ.เมือง จ.อุบลราชธานี
2. พระธาตุสวนตาล วัดธาตุสวนตาล ต.ชีทวน อ.เขื่องใน จ.อุบลราชธานี
พระบรมธาตุและพระธาตุในภาคอีสาน > จังหวัดนครราชสีมา

พระธาตุเขาตะกรุดลัง วัดเขาตะกรุดลัง ตำบลอุดมทรัพย์ อำเภอวังน้ำเขียว
พระธาตุจระเข้หิน วัดจระเข้หิน ตำบลจระเข้หิน อำเภอครบุรี
พระธาตุเขาทอง วัดเขาทองวนาราม ตำบลมิตรภาพ อำเภอสีคิ้ว
พระธาตุหนองหญ้างาม วัดหนองหญ้างาม ตำบลหมื่นไวย อำเภอเมืองนครราชสีมา
พระธาตุท้าวสุรนารีหรือธาตุย่าโม (บรรจุอัฐิท้าวสุรนารีหรือคุณหญิงโมภริยาเจ้าพระยานครราชสีมา) วัดศาลาลอย
พระธาตุหน้าพระธาตุ (องค์ใหญ่) วัดหน้าพระธาตุหรือวัดตะคุ ตำบลตะคุ อำเภอปักธงชัย
พระธาตุหน้าพระธาตุ (องค์น้อย) วัดหน้าพระธาตุหรือวัดตะคุ ตำบลตะคุ อำเภอปักธงชัย
โบราณสถานวัดปรางค์ทองหรือโบราณสถานวัดปรางก์ วัดกลาง บ้านพุดชา ตำบลพุดชา อำเภอเมืองนครราชสีมา
พระเจดีย์วัดป่าสาละวัน วัดป่าสาละวัน (บรรจุพระบรมสารีริกธาตุและอัฐิธาตุเกจิอาจารย์สายหลวงปู่มั่น ภูริทัตโต)
พระเจดีย์ศาลาทอง (บรรจุพระบรมสารีริกธาตุ) วัดศาลาทอง ตำบลหัวทะเล อำเภอเมืองนครราชสีมา
พระมหาเจดีย์โนนลอย (บรรจุพระบรมสารีริกธาตุ) วัดโนนลอย ตำบลกระเบื้องนอก อำเภอเมืองยาง
พระมหาเจดีย์ศรีแสงธรรมวิสุทธิมงคล วัดแสงธรรมวังเขาเขียว ตำบลวังน้ำเขียว อำเภอวังน้ำเขียว
พระมหาเจดีย์สแตนเลส (บรรจุพระบรมสารีริกธาตุ พระอรหันตธาตุ พระอัฐิธาตุพระธรรมวิสุทธิมงคลหรือหลวงตามหาบัว ญาณสัมปันโน และอัฐิธาตุบูรพาจารย์) วัดป่าจักราช ตำบลจักราช อำเภอจักราช
พระธาตุเก่า (องค์ซ้าย) วัดนกออกหรือวัดปทุมคงคา ตำบลนกออก อำเภอปักธงชัย
พระธาตุเก่า (องค์ขวา) วัดนกออกหรือวัดปทุมคงคา ตำบลนกออก อำเภอปักธงชัย
พระบูรพาจารย์เจดีย์ วัดป่าศรัทธาราม อำเภอเมืองนครราชสีมา
พระบรมธาตุในประเทศพม่า > รัฐฉาน

พระธาตุจอมทอง (จอมคำ) เมืองเชียงตุง (พระเกศาธาตุ ๔ เส้น)
พระธาตุจอมดอย เมืองเชียงตุง (พระเกศาธาตุ ๖ เส้น)
พระธาตุจอมศรี เมืองเชียงตุง (พระเกศาธาตุ ๒ เส้น)
พระธาตุจอมบน (วัดไม้ยางจอมมน) เมืองเชียงตุง
พระธาตุตีนกา เมืองเชียงตุง
พระธาตุเพียงใจ เมืองเชียงตุง
พระธาตุจอมแจ้ง บ้านใหม่ เมืองพะยาก
พระธาตุจอมนาค เมืองพะยาก
พระธาตุจอมทอง เมืองพะยาก (พระเกศาธาตุ, พระบรมธาตุฝ่ามือซ้าย)
พระธาตุจอมท้าว (ดอยเจขุมท้าว) บ้านป่าซาง เมืองพะยาก (พระเกศาธาตุ, พระบรมธาตุฝ่ามือขวา)
ถ้ำน้ำยืน เมืองพะยาก พม่า (พระพุทธเจ้าทรงสรงน้ำและชำระพระทนต์ที่นี่)
พระบรมธาตุจักขุมาโต (ขนคิ้ว) เมืองพะยาก
พระธาตุพรหมแขวนแดนดิน (พระธาตุแก่นจทีโย) เมืองยอง
วัดพระธาตุจอมแจ้ง เมืองยอง
พระธาตุจอมศรี (วัดหลวงจอมศรี) เมืองยอง
พระธาตุจอมโลก เมืองยอง
วัดพระธาตุหลวงจอมยอง (มหิยังคบรรพต) เมืองยอง (พระเกศาธาตุ ๔ เส้น, พระบรมธาตุหน้าผาก)
พระเจดีย์วัดอะลูลอปั๊ก ทะเลอินสาบอินเล
วัดพระธาตุสายเมือง ท่าขี้เหล็ก (พระบรมธาตุ)
พระธาตุป๊ะต๊ะ เมืองลา เขตว้าแดง (พระเกศาธาตุพันเส้น)
พระธาตุวัดเชียงฟ้า เมืองลา เขตว้าแดง
พระธาตุใจเมือง (วัดหลวง) เมืองลา เขตว้าแดง
พระธาตุหลวง เมืองลา เขตว้าแดง
พระธาตุจอมม้าอรัญวิเวก ด่านเมืองม้า เขตว้าแดง
พระธาตุวัดพระเจ้าหลวงน้ำเยอะ เมืองม้า เขตว้าแดง
พระธาตุดอนเรือง เมืองพง (พระเกศาธาตุ, สถานที่บรรทม)
พระบรมธาตุในประเทศพม่า > ส่วนอื่นๆของประเทศพม่า

พระมหาธาตุเจดีย์ชเวดากอง เมืองย่างกุ้ง (บรรจุธารพระกร ( ไม้เท้า) ของพระกกุสันโท, ธรรมกรก (เครื่องกรองน้ำ) ของพระพุทธโกนาคม, ผ้าจีวรของพระพุทธกัสสป, พระเกศาธาตุ ๘ เส้น ของพระพุทธเจ้าองค์ปัจจุบัน)
พระเจดีย์โบดาทอง เมืองย่างกุ้ง (พระเกศาธาตุ)
พระเจดีย์สุเล เมืองย่างกุ้ง (พระเกศาธาตุ)
พระเจดีย์ชเวดอ เมืองย่างกุ้ง (พระเขี้ยวแก้ว)
พระเจดีย์โลกะนันดา เมืองพุกาม (พระเขี้ยวแก้ว)
พระเจดีย์ตุรินต่อง เมืองพุกาม (พระเขี้ยวแก้ว)
พระมหาธาตุเจดีย์ชเวซีโกน เมืองพุกาม (พระเขี้ยวแก้ว)
พระธาตุเจดีย์ชเวสันดอ เมืองพุกาม (พระเกศาธาตุ)
พระเจดีย์ตันจีต่อง เมืองชุนจอง (พระเขี้ยวแก้ว)
พระธาตุไจที่โย่ (พระธาตุอินทร์แขวน) เมืองไจโท (พระเกศาธาตุ)
พระเจดีย์ไจ้หม่อวน เมืองตาน-ลยีน (พระบรมธาตุ)
พระเจดีย์ไจ้เข้า เมืองตาน-ลยีน (พระบรมธาตุ)
พระเจดีย์ไจ้คำ เมืองไจ้คามี (พระเกศาธาตุ)
พระเจดีย์สวอนอูโพนเยี่ยซิน เมืองซะไกง์ (พระบรมธาตุ)
พระเจดีย์ชเวซิกอง เมืองโมนยวา (พระบรมธาตุ)
พระเจดีย์ซุยซิก่อง เมืองโมนยวา (พระบรมธาตุ)
พระมหาธาตุเจดีย์ชเวมอดอ (พระธาตุมุเตา) เมืองหงสาวดี
พระเจดีย์ชเวซายาน เมืองสะเทิม (พระเกศาธาตุ, พระเขี้ยวแก้ว ๔ องค์)
พระเจดีย์ชเวซานดอว์ เมืองแปร (พระเกศาธาตุ)
พระเจดีย์เมี่ยสอญีนองพญา เมืองตองอู (พระเกศาธาตุ)
พระเจดีย์ชเวซานดอ เมืองตองอู (พะรเกศาธาตุ)
พระธาตุป่อจู เมืองสีป่อ
พระเจดีย์จองโด่ยา เมืองมี่นบู้
พระเจดีย์เมอร์ตินซูน แหลมเนเกร์ (พระเกศาธาตุ ๒ เส้น)
พระเจดีย์กองมุดอ เมืองมัณฑะเลย์ (พระเขี้ยวแก้ว)
พระเจดีย์สัมพุทเธ เมืองมัณฑะเลย์
เจดีย์โลกะมันเอา เมืองมเยาะอู้
พระเจดีย์วัดชิเตา เมืองมเยาะอู้
เจดีย์เลงปันยะ เมืองมเยาะอู้
พระเจดีย์วัดโกดอง เมืองมเยาะอู้
พระเจดีย์โลกะนันทะ เมืองซิตตเว
พระเจดีย์สององค์ วัดสัมปัญญะ เมืองพะอัน
พระเจดีย์ไจ้ตาลาน เมืองเมาะลำเลิง (พระเกศาธาตุ และพระทันตธาตุ)
พระเจดีย์โลกะสะระภู เมืองเมาะลำเลิง
พระเจดีย์ฮ่องสิทธิ์ เมืองเมาะลำเลิง
พระเจดีย์มอละบู เมืองเมาะตะมะ (พระเกศาธาตุ)
พระเจดีย์เจ๊าตินบอ เมืองสินไจ้
พระเจดีย์สินไจ้ เมืองสินไจ้ (พระเกศาธาตุ)
พระเจดีย์ไจ้ทีซอ (ไจ้ทีละสระ) เมืองเกลาสระ (พระเกศาธาตุ ๘ เส้น และพระทันตธาตุ)
พระเจดีย์ซิม่า เมืองมะริด
พระเจดีย์วัดปลอดอมู เมืองมะริด (เจดีย์บรรจุพระเกศาธาตุ ๖ เส้น)
พระเจดีย์มะยอยิด เมืองทวาย
พระเจดีย์วัดแชมเปญยิด เมืองทวาย
พระเจดีย์วัดโลกะมาละซิน เมืองทวาย (พระเกศาธาตุและพระบรมสารีริกธาตุ)
พระธาตุเจดีย์ทอง เมืองเมียวดี (พระบรมธาตุ)
พระเจดีย์ซานดอว์เซน เมืองเกงอ่อง (พระเกศาธาตุพระพุทธเจ้า ๔ พระองค์ ๆ ละ ๓ เส้น)
พระบรมธาตุในประเทศลาว

พระธาตุหลวง เวียงจันทน์ นครหลวงเวียงจันทน์
พระธาตุอิงรัง แขวงสุวรรณเขต (พระบรมธาตุกระดูกสันหลัง)
พระธาตุหอแพ เวียงจันทน์ (พระเขี้ยวฝาง ๔ องค์)
พระธาตุจอมเขามณีรัตน์ บ้านห้วยทรายเหนือ เมืองห้วยทราย แขวงบ่อแก้ว
พระธาตุวัดสุวรรณผ้าคำ บ้านตีนธาตุ เมืองห้วยทราย แขวงบ่อแก้ว (พระเกศาธาตุ, ผ้าทองคำที่พระพุทธเจ้าทรงใช้สรงน้ำ)
พระธาตุจอมสิงห์ บ้านบางขวาง เมืองสิงห์ แขวง? (พระเกศาธาตุ)
พระธาตุเชียงทิม บ้านตีนธาตุ เมืองสิงห์ แขวง? (พระบรมธาตุส่วนคอ, เอ็นบ่า, หินลับมีด, แท่นฉันภัตตาหาร)
พระธาตุปุ้มปุ๊ก เมืองหลวง แขวงหลวงน้ำทา ลาว (พระบรมธาตุส่วนก้นกบ)
พระธาตุชัยมงคลรัตนมิ่งเมือง บ้านหว่านน้อย เมืองอุดมไซ แขวงอุดมไซ ลาว
วัดพระธาตุพูสี เมืองหลวงพระบาง แขวงหลวงพระบาง ลาว
พระธาตุศรีโคตรบูร (พระธาตุศรีโคดตะบอง) วัดพระธาตุศรีโคดตะบอง เมืองท่าแขก แขวงคำม่วน ลาว
พระบรมธาตุในประเทศจีน > สิบสองปันนา

พระธาตุบ้านกาดทราย บ้านกาดทราย เมืองงาด
พระธาตุบ้านผายน้อย บ้านผายน้อย เมืองงาด
พระธาตุบ้านโปน บ้านโปน เมืองงาด
พระธาตุช้างคร่อม บ้านใหม่ เมืองงาด
พระธาตุทันใจ บ้านปวก เมืองงาด
พระธาตุกู่คำ (ดอยปูคำ) บ้านฝาง เมืองสูง
พระธาตุสามนคร บ้านผาย เมืองไฮ
พระธาตุบ้านผาย บ้านผาย เมืองไฮ
พระธาตุกลางน้ำ บ้านผาย เมืองไฮ
พระธาตุบ้านหลุย บ้านหลุย เมืองไฮ
พระธาตุเชียงเงิน บ้านเชียง เมืองหุน  (พระเกศาธาตุ)
วัดพระธาตุใจเมือง (พระเกศาธาตุ) บ้านเชียง เมืองหุน
พระธาตุจอมสิงห์ เมืองหุน  (พระเกศาธาตุ)
พระธาตุเต่าคำ เมืองต้าล่อ (เมืองล้อ)
พระธาตุใจเมือง (วัดเชียง) บ้านเชียง เมืองปาน  (พระเกศาธาตุ ๓ เส้น)
พระธาตุจอมปาน (พระเกศาธาตุ) บ้านน้ำปาน เมืองปาน
วัดป่าเจ (วัดพระเชตวัน) เมืองเชียงรุ่ง  (สถานที่ที่พระพุทธเจ้าประทับนั่งฉันภัตตาหาร)
วัดพระธาตุศรีใจเมือง บ้านช้าง - กาดทราย เมืองเชียงรุ่ง
พระธาตุปางเยอ (พระเกศาธาตุพระพุทธเจ้า ๔ พระองค์) บ้านเขม เมืองเชียงรุ่ง
พระธาตุดอยจอมทอง (เขาโลหกุฎ) เมืองเชียงรุ่ง
พระธาตุจอมหมอก (อังคฬเจดีย์) ใกล้พระธาตุจอมทอง เมืองเชียงรุ่ง  (พระบรมธาตุมันสมอง)
พระธาตุอินแสลง (อินทร์แปลง) บ้านเชียงตาย เมืองเชียงรุ่ง
พระธาตุปู่หลาน (พระเกศาธาตุ) บ้านกาดหลวง เมืองลวงกลาง
พระธาตุม่อนน้อยจอมจุก บ้านกาด เมืองลวงเหนือ
พระธาตุจอมไกล (พระเกศาธาตุ) บ้านไกล เมืองลวงใต้
วัดพระธาตุใจเมือง บ้านผาย เมืองอ่อง
พระบรมธาตุในประเทศจีน > ส่วนอื่นๆของประเทศจีน

วัดว่านเหนียง เขาง้อไบ้ เมืองเฉิงตู มณฑลเสฉวน (พระเขี้ยวฝาง)
พระเจดีย์วัดเจาเจี้ยซั่ว เมืองเฉิงตู มณฑลเสฉวน
วัดหลินกวง เมืองปักกิ่ง (พระเขี้ยวแก้ว)
พระเจดีย์ขาว ๓ องค์ เขตปกครองตนเองชนชาติไป๋ ต้าหลี่ มณฑลยูนนาน (พระบรมธาตุ)
พระเจดีย์ต้าเยี้ยน เมืองซีอาน
พระบรมธาตุนิ้วข้อพระหัตถ์ เมืองซีอาน
พระเจดีย์วัดหยวนทง เมืองคุนหมิง มณฑลยูนนาน
พระเจดีย์วัดจู่เซิงซือ เขาจี้จู๋ เมืองลี่เจียง
พระบรมธาตุในประเทศเนปาล

พระมหาสถูปสวยัมภูนาถ เมืองกาฐมัณฑุ
พระมหาสถูปโพธนาถ เมืองกาฐมัณฑุ
พระสถูปกรุงกบิลพัสดุ์ เมืองกบิลพัสดุ์
พระบรมธาตุในประเทศอินเดีย

พระมหาเจดีย์พุทธคยา เมืองพุทธคยา
ธัมเมกขสถูป สารนาถ
วัดมูลคันธกุฎีวิหาร สารนาถ
สถูปสาญจี รัฐมัธยประเทศ
พระบรมธาตุในประเทศศรีลังกา

วัดพระเขี้ยวแก้ว เมืองแคนดี้ ศรีลังกา (พระเขี้ยวแก้วขวาเบื้องล่าง)
มหิยังคะณะเจดีย์ เมืองอนุราธปุระ ศรีลังกา (พระบรมสารีริกธาตุ ๑ ทะนาน, พระพุทธเจ้าเสด็จเข้านิโรธสมาบัติ ๗ วัน)
ถูปารามเจดีย์ เมืองอนุราธปุระ ศรีลังกา (กระบอกกรองน้ำ ของพระพุทธกกุสันโธ, ประคดเอว ของพระพุทธโกนาคม, ผ้าสรงน้ำ ของพระพุทธกัสสป, พระรากขวัญเบื้องขวาของพระพุทธเจ้าองค์ปัจจุบัน)
เชตวนารามเจดีย์ เมืองอนุราธปุระ ศรีลังกา (พระพุทธเจ้าเสด็จเข้านิโรธสมาบัติเป็นเวลา ๗ วัน)
พระเจดีย์วัดกัลยาณีวิหาร เมืองโคลัมโบ ศรีลังกา (พระพุทธเจ้าเคยเสด็จ, เจดีย์บรรจุอาสนะทองคำและบัลลังก์แก้ว)
พระบรมธาตุในประเทศปากีสถาน

มหาราชิกะเจดีย์
พระบรมธาตุในประเทศอินโดนีเซีย

เจดีย์บรมพุทโธ (บุโรพุทโธ)
เกมพลิกโลก

| --- | --- |

ผู้ประพันธ์: ออร์สัน สก็อต การ์ด
ชื่อเรื่องต้นฉบับ: Ender's Game
ผู้แปล: ยรรยง เต็งอำนวย
ประเทศ: สหรัฐอเมริกา
ภาษา: อังกฤษ
ชุด: Ender's Game
ประเภท: นิยายวิทยาศาสตร์
สำนักพิมพ์:  Tor Book   สำนักพิมพ์เอเอสเค มีเดีย
วันที่พิมพ์:  พ.ศ. 2528   พ.ศ. 2550
เรื่องถัดไป: Ender in Exile 
เกมพลิกโลก (อังกฤษ: Ender's Game) เป็นนวนิยายที่เป็นที่รู้จักมากที่สุดของ ออร์สัน สก็อต การ์ด 
แต่เดิมนั้นเป็นเรื่องสั้น แต่ได้นำมาขยายความเป็นหนังสือชุดภายหลัง เล่าถึงเหตุการณ์ในอนาคตเมื่อมนุษยชาติต้องต่อสู้กับการรุกรานของพวกแมง (Buggers) ซึ่งเป็นสิ่งมีชีวิตต่างดาวรูปร่างคล้ายแมง
กองยานรบจากทั่วโลกจึงเข้าสู่สงครามแต่ก็ไม่สามารถยับยั้งการรุกรานได้ เพราะกองทัพแมงมีจำนวนมากเกินกว่าที่จะสู้ได้ ทางรอดเดียวนั้นคือการฆ่านางพญาซึ่งเป็นผู้ควบคุมแมงทั้งหมดด้วยโทรจิต
กองทัพจึงเกณฑ์เด็กอัจฉริยะจากทั่วโลกมาฝึกฝนในโรงเรียนสัประยุทธ์ เพื่อเดินทางไปรบที่ดาวแม่ของพวกแมง ซึ่งหลังจากฝึกสำเร็จ เอนเดอร์ วิกกิน ก็ถูกคัดเลือกให้เป็นผู้บัญชาการยานรบ
หนังสือชุดเอนเดอร์ได้ถูกตีพิมพ์เป็นภาษาไทยทั้งหมด 4 เล่ม ได้แก่ เกมพลิกโลก วาทกะแด่ผู้ล่วงลับ วิถีล้างพันธุ์ และ จิตาวตาร นอกจากหนังสือภาคต่อเหล่านี้ ยังมีเรื่อง "A War of Gifts: An Ender Story" เล่าเรื่องราวโดยละเอียดเกี่ยวกับชีวิตของเอนเดอร์ในโรงเรียนสัประยุทธ์ และล่าสุดเมื่อเดือนพฤศจิกายน พ.ศ. 2551 "Ender in Exile" เป็นภาคก่อนหน้าของเรื่อง วาทกะแด่ผู้ล่วงลับ แต่เล่าเหตุการณ์หลังจากสิ้นสุดเรื่องราวในเกมพลิกโลก
เกมพลิกโลก ได้รับรางวัลเนบิวลาเป็นนวนิยายยอดเยี่ยมประจำปี ค.ศ. 1985 และชนะเลิศรางวัลฮิวโกเป็นนวนิยายยอดเยี่ยมประจำปี ค.ศ. 1986 ซึ่งมีนิยายไม่มากนักที่จะชนะเลิศทั้งสองรางวัลใหญ่สำหรับนิยายวิทยาศาสตร์ติดกันอย่างนี้ ยิ่งไปกว่านั้น นิยายภาคต่อคือ วาทกะแด่ผู้ล่วงลับ ก็ชนะเลิศทั้งรางวัลเนบิวลาและรางวัลฮิวโกในปีถัดไปอีกด้วย ออร์สัน สก็อต การ์ด เป็นนักเขียนเพียงคนเดียวที่สามารถชนะเลิศรางวัลทั้งสองพร้อมกันและต่อเนื่องกันถึงสองปี ในปี ค.ศ. 2008 นิยายเรื่องนี้ยังได้รับรางวัลมาร์กาเร็ต เอ็ดเวิร์ด (Margaret Edwards award) สำหรับผลกระทบที่มีต่อวงการนิยายวิทยาศาสตร์อย่างต่อเนื่องยาวนาน
ดูเพิ่ม

รายชื่อนิยายวิทยาศาสตร์
รายชื่อนิยายวิทยาศาสตร์ไทย
แค้น (ชุดไมรอน โบลิทาร์)

| --- | --- |

ผู้ประพันธ์: ฮาร์ลาน โคเบน
ชื่อเรื่องต้นฉบับ: 'Back Spin'
ผู้แปล: อริณี เมธเศรษฐ
ประเทศ: สหรัฐอเมริกา
ภาษา: อังกฤษ
ประเภท: สืบสวนสอบสวน, ระทึกขวัญ
สำนักพิมพ์:  สำนักพิมพ์เดลล์   แพรวสำนักพิมพ์
วันที่พิมพ์:  พ.ศ. 2540  สิงหาคม พ.ศ. 2549
เรื่องก่อนหน้า: เล่ห์ (Fade Away) 
เรื่องถัดไป: พลาด (One False Move) 
แค้น (อังกฤษ: Back Spin) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนลำดับที่ 4 ในชุด ไมรอน โบลิทาร์ ฉบับภาษาอังกฤษตีพิมพ์ครั้งแรกในปี ค.ศ. 1997 โดยสำนักพิมพ์เดลล์ สำหรับฉบับภาษาไทยตีพิมพ์ครั้งแรกโดยแพรวสำนักพิมพ์ ปี ค.ศ. 2006 แปลโดยอริณี เมธเศรษฐ
สโมสรกีฬาฟุตบอลนาโปลี

สโมสรกีฬาฟุตบอลนาโปลี (อิตาลี: Società Sportiva Calcio Napoli; โซชีเอตาสปอร์ตีวากัลโชนาโปลี) เป็นสโมสรฟุตบอลในประเทศอิตาลี จากเมืองเนเปิลส์ แคว้นคัมปาเนีย ปัจจุบันเล่นอยู่ในเซเรียอา ลีกสูงสุดของฟุตบอลอิตาลี สโมสรมีเกียรติประวัติคือ ชนะเลิศลีกสูงสุด 3 สมัย, โกปปาอีตาเลีย 6 สมัย, ซูแปร์โกปปาอีตาเลียนา 2 สมัย และ ยูฟ่าคัพ 1 สมัย
ก่อตั้งใน ค.ศ. 1926 ในชื่อ อัสโซเซียซิโอเน กัลโช นาโปลี จากการควบรวมของสองสโมสร ได้แก่ ยูเอส อินแตร์นาซีโอนาเล นาโปลี และ เนเปิลส์ ฟุตบอล คลับ สโมสรยังไม่สามารถทำผลงานโดดเด่นได้ในยุคแรก โดยต้องรอถึง ค.ศ. 1962 เพื่อชนะถ้วยรางวัลแรกคือโกปปาอิตาเลีย และเริ่มประสบความสำเร็จในทศวรรษ 1970–80 ด้วยการมาถึงของ ดิเอโก มาราโดนา ใน ค.ศ. 1984 ในช่วงเวลานี้ถือเป็นยุคที่สโมสรประสบความสำเร็จมากที่สุด มาราโดนานำทีมชนะการแข่งขันหลายรายการ จนกลายเป็นตำนานซึ่งได้รับการรีไทร์เสื้อหมายเลข 10 นาโปลีชนะเลิศเซเรียอาใน ค.ศ. 1987 และ 1990 รวมถึงโกปปาอิตาเลีย ค.ศ. 1987 และ ยูฟ่าคัพ ค.ศ. 1989 ซึ่งเป็นความสำเร็จในรายการยุโรปเพียงครั้งเดียวของสโมสร หลังจากมาราโดนาอำลาทีม สโมสรต้องประสบปัญหาทางการเงิน นำไปสู่การตกชั้น และย่ำแย่ถึงขั้นล้มละลาย ก่อนที่สถานการณ์จะเริ่มคลี่คลายลงด้วยการมาถึงของประธานคนใหม่อย่าง เอาเรริโอ เดอ ลอเรนติส สโมสรชนะเลิศเลกาโปรปรีมาดีวีซีโอเน ค.ศ. 2006 ก่อนจะกลับมาเป็นสโมสรชั้นนำของอิตาลีและลงเล่นในลีกสูงสุดอย่างต่อเนื่อง นับตั้งแต่ทศวรรษ 2010 นาโปลีชนะเลิศโกปปาอิตาเลียเพิ่มสามสมัยใน ค.ศ. 2012, 2014 และ 2020 รวมทั้งซูแปร์โกปปาอีตาเลียนา 2014 และคว้าแชมป์เซเรียอาสมัยที่สามใน ค.ศ. 2023
นาโปลีเป็นสโมสรที่มีผู้เข้าชมในสนามมากเป็นอันดับ 4 ในอิตาลี และมีรายรับมากเป็นอันดับ 5 ในเซเรียอา ด้วยจำนวนเงิน 182 ล้านดอลลาร์ในฤดูกาล 2017–18 และถือเป็นสโมสรอิตาลีที่มีมูลค่าทีมมากที่สุดเป็นอันดับ 5 ในฤดูกาล 2018 ด้วยมูลค่า 379 ล้านดอลลาร์ นาโปลียังเป็นสมาชิกของสมาคมสโมสรยุโรป สโมสรใช้สนามสตาดีโอซันปาโอโลเป็นสนามเหย้ามาตั้งแต่ ค.ศ. 1959 ซึ่งได้รับการเปลี่ยนชื่อเป็น สนามกีฬาดิเอโก อาร์มันโด มาราโดนา ใน ค.ศ. 2020 เพื่อเป็นเกียรติแก่ตำนานผู้ล่วงลับ นาโปลีมักสวมชุดแข่งขันทีมเหย้าด้วยเสื้อสีฟ้า และกางเกงสีขาว และใช้เสื้อสีขาว พร้อมกางเกงสีขาวหรือสีฟ้าในชุดทีมเยือน สโมสรเป็นคู่อริกับโรมา, ยูเวนตุส และ ปาแลร์โม เพลงประจำสโมสรคือ โอซูร์ดาโตนัมมูราโต ซึ่งเป็นหนึ่งในเพลงที่มีชื่อเสียงที่สุดในกลุ่มผู้ใช้ภาษาเนเปิลส์
ประวัติ > ยุคแรก และความไม่แน่นอน

สโมสรฟุตบอลแห่งแรกที่เป็นตัวแทนของชาวเนเปิลส์นั้นมีประวัติสืบไปถึง ค.ศ. 1905 โดยก่อตั้งในชื่อ "สโมสรฟุตบอลและคริกเกตเนเปิลส์ (Naples Foot-Ball & Cricket Club)" โดยกะลาสีชาวอังกฤษนามว่า วิลเลียม พ็อตส์  และชาวเมืองเนเปิลส์หลายรายยังมีบทบาทสำคัญในการร่วมก่อตั้งสโมสร รวมถึง อาร์เมดีโอ ซาลซี ซึ่งกลายเป็นประธานสโมสรคนแรก สโมสรใช้เสื้อสีฟ้า และ กางเกงสีดำเป็นสีหลักของชุดแข่ง การแข่งขันนัดแรกของสโมสรคือการเอาชนะทีมกะลาสีชาวอังกฤษด้วยผลประตู 3–2
ในยุคแรกมีกฏระเบียบว่า สโมสรทางตอนเหนือของอิตาลีเท่านั้นที่จะมีสิทธิร่วมแข่งขันฟุตบอลลีกสูงสุด เป็นผลให้สโมสรทางใต้ทำได้เพียงลงแข่งกันกับทีมกะลาสีเท่านั้น รวมถึงลงแข่งขันในรายการการกุศลอย่าง ลิปตัน ชาร์เลนจ์ คัพ ซึ่งสโมสรเนเปิลส์สามารถเอาชนะปาแลร์โมในรอบชิงชนะเลิศได้ 3 ครั้ง ในเวลาต่อมา ผู้เล่นต่างชาติจำนวนหนึ่งได้ออกจากสโมสรเพื่อไปก่อตั้งสโมสรฟุตบอลแห่งใหม่ในชื่อ  อินแตร์นาซีโอนาเล นาโปลี  และทั้งสองสโมสรได้ร่วมแข่งขันฟุตบอลลีกครั้งแรกในฤดูกาล 1912–13 ซึ่งเป็นปีแรกที่สมาคมเปิดโอกาสให้สโมสรจากทางใต้ร่วมแข่งขัน และแม้สองสโมสรจะมีความเป็นอริต่อกัน ทว่าจากการประสบปัญหาการเงินในต้นทศวรรษ 1920 นำไปสู่การควบรวมกิจการของสองสโมสรและได้เปลี่ยนชื่อใหม่เป็น "สโมสรฟุตบอลอินแตร์นาซีโอนาเล –เนเปิลส์ (Foot-Ball Club Internazionale-Naples)"  ตัวย่อคือ FBC Internaples
ภายใต้การบริหารทีมของประธานสโมสรอย่าง จอร์โจ อัสกาเรลลี สโมสรทำการเปลี่ยนชื่ออีกครั้งเป็น อัสโซเซียซิโอเน กัลโช นาโปลี ในวันที่ 25 สิงหาคม ค.ศ. 1926 ซึ่งได้รับการรับรองโดยสหพันธ์ฟุตบอลอิตาลี ตามด้วยการมาถึงของผู้เล่นตัวหลักอย่าง แอตทิลา ซัลลุสโตร กองหน้าชาวอิตาลี–ปารากวัย ซึ่งกลายเป็นขวัญใจแฟนฟุตบอล ซัลลุสโตรถือครองสถิติเป็นผู้ทำประตูสูงสุดของสโมสรมาอีกยาวนานหลายทศวรรษ ก่อนที่สถิติจะถูกทำลายโดย ดิเอโก มาราโดนา และ มาเร็ก ฮัมชีก ตามลำดับ สโมสรเริ่มเข้าสู่ยุคเซเรียอาภายใต้การคุมทีมของ วิลเลียม การ์บัตต์ อดีตนักฟุตบอลชาวอังกฤษ ซึ่งพาทีมพัฒนาผลงานอย่างต่อเนื่องจนสามารถก้าวขึ้นไปจบอันดับครึ่งบนของตารางในระยะเวลาไม่กี่ปี และยังทำผลงานยอดเยี่ยมต่อเนื่องด้วยการจบอันดับสามอีกสองครั้งใน ค.ศ. 1933 และ 1934 ด้วยผู้เล่นแกนหลักอย่าง อันโตนีโอ โวจัก, อาร์นัลโด เซนตีเมนตี และ การ์โล บุสกาลยา ก่อนที่สโมสรจะตกต่ำลงในช่วงก่อนเข้าสู่สงครามโลกครั้งที่สอง โดยรอดพ้นการตกชั้นในฤดูกาล 1939–40 ด้วยจำนวนผลต่างประตูได้เสีย อย่างไรก็ตาม นาโปลีได้รับผลกระทบจากสงครามเช่นเดียวกับหลายสโมสรในอิตาลี นำไปสู่การตกชั้นสู่เซเรียบีเมื่อสิ้นสุดฤดูกาล 1942 และย้ายไปเล่นที่สตาดีโอ อาร์ตูโร โคลานา และเล่นในเซเรียบีจนกระทั่งสิ้นสุดสงคราม
ประวัติ > ยุคหลังสงคราม และถ้วยรางวัลใบแรก

ระบบลีกของฟุตบอลอิตาลีได้รับการจัดระเบียบใหม่หลังสิ้นสุดสงคราม โดยแบ่งการแข่งขันเป็นสองดิวิชัน ดิวิชันแรกประกอบไปด้วยทีมจากเซเรียอา (ลีกสูงสุด) ซึ่งตั้งอยู่ทางตอนเหนือเท่านั้น ในส่วนของอีกดิวิชันนั้น ประกอบด้วยสโมสรจากเซเรียอาและเซเรียบีซึ่งตั้งอยู่ทางตอนกลางและตอนใต้ของประเทศ โดยมีข้อกำหนดว่าสโมสรที่จบใน 4 อันดับแรกของแต่ละดิวิชันจะได้สิทธิแข่งขันในรอบเพลย์ออฟระดับชาติต่อไป นาโปลีได้สิทธิกลับสู่ลีกสูงสุดอย่างเซเรียอาอีกครั้งใน ค.ศ. 1946 แต่ก็ถูกลงโทษลดชั้นลงไปเล่นในเซเรียบีในอีกสองฤดูกาลถัดมาจากกรณีอื้อฉาวในการติดสินบนผู้ตัดสิน แต่ก็เลื่อนชั้นกลับมาอีกครั้งในฐานะผู้ชนะเซเรียบีในต้นทศวรรษ 1950 และย้ายสู่สนามแห่งใหม่อย่าง สตาดีโอซันปาโอโล ใน ค.ศ. 1959 สโมสรไม่ประสบควาสำเร็จใด ๆ ในช่วงเวลานี้และยังทำผลงานไม่แน่นอน โดยสลับระหว่างการเลื่อนชั้นและตกชั้นจากลีกสูงสุดบ่อยครั้ง และต้องรอถึง ค.ศ. 1962 ในการชนะเลิศถ้วยรางวัลแรกด้วยการเอาชนะ เอส.พี.เอ.แอล. 2013 ในรอบชิงชนะเลิศโกปปาอิตาเลียจากประตูของ จานนี โกเรลลี และ ปีแอร์ลุยจี รอนซอน ส่งผลให้นาโปลีเป็นสโมสรแรกที่ชนะเลิศโกปปาอิตาเลียในขณะเล่นอยู่ในเซเรียบี และพวกเขาเลื่อนชั้นสู่เซเรียอาได้ในฤดูกาลนั้น แต่ก็ลงเล่นได้เพียงฤดูกาลเดียวและตกชั้นเป็นครั้งที่สี่
สโมสรเปลี่ยนชื่ออีกครั้งในวันที่ 25 มิถุนายน ค.ศ. 1964 เป็น โซเซียตา สปอร์ติวา กัลโช นาโปลี และกลับมาทำผลงานโดดเด่นอีกครั้ง เริ่มจากการเลื่อนชั้นกลับสู่เซเรียอาในฤดูกาล 1964–65 ภายใต้การคุมทีมของ บรูโน เปซาโอลา อดีตผู้เล่นของสโมสร รวมถึงชนะการแข่งขันฟุตบอลถ้วยการกุศลอย่าง Coppa delle Alpi และยังทำอันดับติด 1 ใน 5 ในเซเรียอา และใกล้เคียงกับการคว้าแชมป์ลีกสูงสุดมากที่สุดในฤดูกาล 1967–68 เป็นรองเพียงทีมแชมป์อย่าง เอซี มิลาน ทีมชุดนั้นประกอบไปด้วยผู้เล่นชื่อดังอย่าง ดีโน ซอฟฟ์, โจเซ่ อัลตาฟินี่, โอมาร์ ซิโบริ และ อันโทนิโอ จูเลียโน ซึ่งในเวลาต่อมาได้เป็นเจ้าของสถิติ ลงสนามมากที่สุดของสโมสรซึ่งยังคงเป็นสถิติมาถึงปัจจุบัน สโมสรยังทำผลงานได้ดีต่อเนื่องถึงทศวรรษ 1970 ด้วยการจบอันดับสามอีกสองครั้งใน ค.ศ. 1971 และ 1974 ภายใต้ผู้ฝึกสอนอย่าง ลุยส์ วินิซิโอ และได้ร่วมแข่งขันในรายการยุโรปอย่างยูฟ่าคัพเป็นครั้งแรกในฤดูกาล 1974–75 และผ่านเข้ารอบที่สามก่อนจะแพ้บานิค ออสตราวา จากเช็กเกีย ด้วยผลประตูรวมสองนัด 1–3 นาโปลียังคว้ารองแชมป์เซเรียอาได้อีกครั้งในฤดูกาลนั้น เป็นรองทีมแชมป์อย่างยูเวนตุสเพียงสองคะแนน ด้วยผู้เล่นอย่าง จูเซปเป บรุสโกลอตลอที, ซัลวาโตเร เอสโปซิโต และ จูเซปเป ซาวอลดิ และสามารถชนะเลิศโกปปาอิตาเลียสมัยที่สองใน ค.ศ. 1976 โดยเอาชนะเอซี มิลาน และ ฟีออเรนตินา มาได้ ก่อนจะเอาชนะ เฮลแลสเวโรนา ด้วยผลประตู 4–0 ในรอบชิงชนะเลิศ ในปีนั้นนาโปลียังเอาชนะเซาแทมป์ตันจากอังกฤษด้วยผลประตูรวมสองนัด 4–1 ในการแข่งขัน แองโกล - อิตาเลียนลีกคัพ ตามด้วยการแข่งขันยูฟ่าคัพวินเนอร์สคัพในฤดูกาล 1976–77 แต่ไปแพ้ราชสโมสรกีฬาอันเดอร์เลคต์ ในรอบรองชนะเลิศด้วยผลประตู 1–2 นาโปลียังจบใน 6 อันดับแรกเป็นส่วนมากในทศวรรษนี้ และจบอันดับสามอีกครั้งในต้นทศวรรษ 1980 แต่ก็กลับไปหนีตกชั้นอีกครั้งใน ค.ศ. 1983
ประวัติ > สร้างประวัติศาสตร์: เทพนิยายของมาราโดนา

การมาถึงของผู้เล่นชื่อดังอย่าง ดิเอโก มาราโดนา เปลี่ยนแปลงหน้าประวัติศาสตร์ของนาโปลีไปตลอดกาล เขาย้ายมาจากบาร์เซโลนาด้วยค่าตัว 12 ล้านยูโรซึ่งเป็นสถิติโลกในขณะนั้น ทีมมีการเปลี่ยนแปลงผู้เล่นอีกหลายราย ด้วยการมาถึงของ ซิโร เฟอร์รารา, ซัลวาโตเร บัญนี รวมถึง เฟร์นันโด เด นาโปลี นาโปลีจบอันดับสามอีกครั้งในฤดูกาล 1985 ก่อนจะสร้างประวัติศาสตร์ในฤดูกาล 1986–87 ด้วยการคว้าแชมป์สองถ้วยรางวัลทั้งในเซเรียอา และ โกปปาอิตาเลีย โดยเอาชนะอตาลันตาในรอบชิงชนะเลิศโกปปาอิตาเลียด้วยผลประตู 4–0 มาราโดนาได้รับการยกย่องให้เป็นตำนานในระยะเวลาอันรวดเร็ว อันเนื่องมาจากไม่เคยมีสโมสรในภูมิภาคทางใต้ชนะเลิศการแข่งขันลีกสูงสุดมาก่อน ความสำเร็จครั้งนี้จึงเป็นที่ภาคภูมิใจของชาวเนเปิลส์และแฟนฟุตบอลที่อยู่ทางใต้เป็นจำนวนมาก มาราโดนาถูกยกให้เป็นหนึ่งในสัญลักษณ์ของชาวเมืองเนเปิลส์ อย่างไรก็ตาม สโมสรไม่สามารถป้องกันแชมป์ได้ในปีต่อมา ทำได้เพียงรองชนะเลิศ และไม่ประสบความสำเร็จในการแข่งขันยูโรเปียนคัพ แต่ยังได้สิทธิ์แข่งขันยูฟ่าคัพในฤดูกาล 1988–89 และคว้าแชมป์ได้ ซึ่งถือเป็นแชมป์รายการยุโรปรายการเดียวของพวกเขาถึงปัจจุบัน ในเส้นทางแต่ละรอบนั้น พวกเขาเอาชนะทีมใหญ่อย่างยูเวนตุส และ ไบเอิร์นมิวนิก รวมถึง สโมสรปาโอกจากกรีซ ก่อนจะเอาชนะสโมสรเยอรมนีอย่าง เฟาเอ็ฟเบ ชตุทการ์ท ด้วยผลประตู 5–4
นาโปลีคว้าแชมป์เซเรียอาสมัยที่สองในฤดูกาล 1989–90 ด้วยการมีคะแนนเหนือ เอซี มิลาน สองคะแนน ในปีนั้น มาราโดนายังได้รับเสียงวิจารณ์จากการออกมาเรียกร้องให้แฟนฟุตบอลเมืองเนเปิลส์ รวมถึงเมืองอื่น ๆ ทางตอนใต้สนับสนุนทีมชาติอาร์เจนตินา ในนัดที่พบกับทีมชาติอิตาลีในฟุตบอลโลก 1990 จากความเหลื่อมล้ำทางสังคมที่ชาวอิตาลีและผู้พลัดถิ่นทางตอนใต้ได้รับการปฏิบัติอย่างไม่เป็นธรรมมาหลายศตวรรษ เหตุการณ์ดังกล่าวมีประวัติศาสตร์ยาวนานซึ่งสามารถสืบไปถึงช่วงการรวมชาติอิตาลี
| 0 | 1 | 2 |
| --- | --- | --- |
| “ | ผมไม่เห็นด้วยกับการที่ทุกคนออกมาเรียกร้องให้ชาวเนเปิลส์สนับสนุนทีมชาติอิตาลี ทั้งที่ในความเป็นจริงแล้ว เมืองเนเปิลส์ถูกกีดกันจากภูมิภาคอื่น ๆ ของประเทศ และเป็นเมืองที่ประชากรถูกเหยียดเชื้อชาติอย่างไม่เป็นธรรมมากที่สุด | ” |
— ดิเอโก มาราโดนา กรกฎาคม ค.ศ. 1990
สนามกีฬาซันปาโอโล เป็นเพียงสนามเดียวที่ทีมชาติอาร์เจนตินาไม่ได้รับเสียงโห่ มาราโดนาโค้งคำนับเพื่อให้เกียรติชาวเมืองเนเปิลส์เมื่อจบการแข่งขัน และอาร์เจนตินาเอาชนะอิตาลีผ่านเข้าสู่รอบชิงชนะเลิศได้ อย่างไรก็ตาม ภายหลังจบการแข่งขันรอบชิงชนะเลิศซึ่งอาร์เจนตินาแพ้เยอรมนีตะวันตก สหพันธ์ฟุตบอลอิตาลีร้องขอให้มาราโดนาเข้ารับการตรวจสารกระตุ้น ซึ่งเขาถูกตรวจพบว่ามีการใช้โคเคน ทั้งตัวมาราโดนาและทีมงานของนาโปลีเชื่อว่า เป็นแผนการเพื่อแก้แค้นมาราโดนาจากเหตุการณ์ในฟุตบอลโลก มาราโดนาถูกตัดสินว่ามีความผิด และได้รับโทษแบนจำนวน 15 เดือน และไม่ได้ลงเล่นในสีเสื้อของนาโปลีอีกเลย แต่สโมสรยังชนะเลิศโกปปาอิตาเลียในปีนั้น ด้วยการเอาชนะคู่อริอย่างยูเวนตุสขาดลอยด้วยผลประตู 5–1 แต่นั่นก็เป็นถ้วยรางวัลสุดท้ายในทศวรรษนั้น และพวกเขาต้องรออีก 22 ปีในการกลับมาชนะถ้วยรางวัล และสโมสรยังตกรอบที่สองในยูโรเปียนคัพปีนั้น
เกียรติประวัติ > ระดับประเทศ

เซเรียอา
ชนะเลิศ (3): 1986–87, 1989–90, 2022-23
โกปปาอีตาเลีย
ชนะเลิศ (6): 1961–62, 1975–76, 1986–87, 2011–12, 2013–14, 2019–20
ซูแปร์โกปปาอีตาเลียนา
ชนะเลิศ (2): 1990, 2014
เซเรียบี
ชนะเลิศ (1): 1949–50
เซเรียซี
ชนะเลิศ (1): 2005–06
โกปปาเดลเลอัลพิ
ชนะเลิศ (1): 1966
เกียรติประวัติ > ระดับทวีปยุโรป

ยูฟ่าคัพ/ยูฟ่ายูโรปาลีก
ชนะเลิศ (1): 1988–89
แองโกล-อินาเลียโนคัพ
ชนะเลิศ (1): 1976
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ